Oorleef 2012 | Dion se gedagtes
« Aan die gang
Malema, ET, en die res »
Februarie 16, 2010 deur Dion
Engel 2 is vas oortuig dat daar ‘n wêreldwye katastrofie gaan plaasvind rondom 21 Desember 2012 en dat ons ver van die kus af moet wees in daardie Desember-vakansie. Haar oortuiging is seker maar my skuld; nadat ons almal die fliek 2012 gaan kyk het, het ek spottende begin redeneer met haar – wat sal ons doen as so-iets ooit gebeur? Ons het tussen die twee van ons alreeds ‘n plan van aksie uitgewerk wat opgaring van nie-bederfbare voedsel, saad en ander oorlewingsmateriaal insluit.
Ek volg nou al ‘n geruime tyd die “global warming”-affêre op die Internet. Dit sluit ook in die “Climategate”-saga; ‘n weerhouding en verbuiging van inligting, dreigemente teenoor alarmiste, wêreldbeheer deur Amerika en dies meer. Google ook gerus 2012 en jy sal op soveel webwerwe afkom wat sê: ja, wees bang en maak gereed, en net soveel ander wat sê dat die hele ding ‘n pot snert is. Wie glo mens? Een ding is verseker – ek dink ons kan meer staatmaak op navorsing en opinies van geleerdes in die veld van paleontologie, klimatologie en die studies van die son, die aarde se magnetiese veld ens. as wat ons kan staatmaak op wat wêreldwye regerings – insluitende ons eie slapgewrig poging tot regering – ons sal wil probeer wysmaak. Kom ons kyk na so paar “scenarios” vir 2012 wat tans gewild is:
* Sonkolle is aan’t verdwyn – ‘n natuurlike siklus, maar dit gaan skerp-dalende temperature wêreldwyd teweeg bring.
* In 2012 kan ons geweldige “solar flares” verwag, wat tesame met die groot gat wat in die aarde se magnetiese veld ontdek is, katastrofiese gevolge vir ons kan inhou.
* Die Maya “long count” kalender eindig ‘n siklus in 2012, en tesame daarmee het die Mayas die begin van ‘n “nuwe era” voorspel. Daar is hewige debat en tweestrydigheid of dit net beteken dat ‘n nuwe siklus gaan begin, en of daar dalk meer in die voorspelling steek.
* Die son gaan in 2012 ‘n verskuiwing in polariteit deurgaan. Daar is genoeg bewyse dat dit op ‘n gereelde 11-jaarlikese basis gebeur sonder enige merkwaardige invloed op ons, maar daar word voorspel dat die aarde hierdie keer ook ‘n verskuiwing in pole gaan beleef a.g.v. die veranderinge alreeds opgetel in die aarde se magnetiese veld. Dit mag dalk erge gevolge teweegbring.
* Ons sonnestelsel – met meer klem op ons son – gaan in 2012 oplyn met die sterrestelsel se middel. Daar is baie bespiegelinge oor die gevolge wat dit teweeg mag bring.
* Die huidige wispelturigheid in die weer is ook deel van ‘n natuurlike siklus. Erge sneeuvalle en ys in die noordelike halfrond, en geweldig warm, droëe toestande in die suidelike halfrond (buiten die feit dat Hartebeespoort dam en die Vaaldam se sluise oorloop!). Ons is glo besig om in die volgende “mini ice age” in te beweeg, soos ons gedoen het tydens die 17de eeu.
* Die ystydperk sal nie mettertyd gebeur nie, maar in die bestek van ‘n paar maande, hoogstens ‘n jaar, rondom 2012.
* Onderwater vulkaniese uitbarstings het met ongeveer 80% in die laaste jaar vermeer. Dit bring warmer see-temperature tot gevolg, wat die noordelike halfrond se “conveyor-belt” seestrome verander met meer verdamping en meer sneeu en reën en ‘n algemene daling in temperatuur daar as gevolg het. Dis nogal snaaks, maar ons see-temperatuur hier is tans heeltemaal onnatuurlik – ons sit gewoonlik so tussen 16 en hoogstens 19°C net hier buite ons hawe, maar vir die afgelope twee weke is die temperatuur nader aan 23-24°C – badwater, so-te-sê! Die ouens vang tipes vis sommer vlak (minder as 1km in diepsee) wat hulle gewoonlik voorheen tussen 6-15 seemyl moes voor gaan soek.
* Yellowstone Park in Amerika het derduisende rammelinge in die laaste jaar opgetel. Die park sit op ‘n vulkaniese koepel, en die rotsplaat wat dit en die magma onder dit skei, raak spoedig al hoe dunner. As dit verby ‘n sekere drumpel sou beweeg, mag die drukking van onder dalk te veel wees, en ons sal kyk na ‘n super-vulkaniese uitbarsting wat as derduisende kilometers in ons atmosfeer sal versprei, natuurlik met katastrofiese gevolge vir Amerika, maar ook met die eindresultaat van wêreldwye klimaatverandering; ‘n “nuclear winter” as jy wil, waar die as-wolke die son se hitte sal steel vir dekades wat kom.
Dis alles nogal heel interessant en die wat ek genoem het is maar ‘n klein persentasie van als wat dalk mag gebeur. Party van die teoriëe is nog inter-gekonnekteer ook, wat dinge nog ingewikkelder maak. So, wat glo mens?
Ek is tans besig om so bietjie meer selfvoorsienend te raak wat groentes ens. aanbetref. Nee, nie omdat ek ‘n “doomsday”-profeet is nie, maar omdat ek dink enige regdenkende mens met oop oë kan sien dat daar probleme op pad is met water, Eskom se tariewe, ons regering se geldgierigheid ens. en dat dit elkeen sal betaal om hulself te red. Tensy sekeres die inkomstes het wat sulke lewenskostes kan dek. Ek het nie. Dit help seker ook om meer bewus te wees van dinge wat in die wetenskaplike sirkels aangaan. Ten minste sal mens nie omkant betrap word sou daar nou werklik iets gebeur nie. En kennis soos voedsel inlê of biltong maak of brood bak is nooit onbruikbaar nie.
Wat ek wel gevind het op meeste van die Amerikaanse webwerwe met een-of-ander teorie oor 2012 is dat bykans elkeen, amper sonder uitsondering, ‘n boek aan jou wil verkoop met meer inligting, of ‘n “online store” het met oorlewingstoerusting en so meer. Hmm, ja, dit lyk vir my of die 2012-ding so bietjie meer gerieflik is vir sekere mense as vir ander. Amper soos hier by ons in die nuwe Suid Afrika, waar sommige van ons baie meer “equal” is as ander, nê???
op Februarie 16, 2010 at 12:55 nm | Antwoord Sonlig
Mmmmm….ek glo dat net HY weet wat hy vir ons beplan en dis goeie dinge en nie slegte dinge nie. (Jer 29:11) Ek is bra oningelig oor hierdie dinge, maar jy en die vrouens in jou lewe kan maar by ons kom skuil daardie Desember! Ons kan ‘n lekker kuier deurwerk. :-))
op Februarie 16, 2010 at 2:48 nm | Antwoord Dion
Ja-nee, al wat ons maar kan doen is om te vertrou. Ek het al stellig so Desembertjie rondom daardie tyd daar in julle kontrei oorweeg, weet jy. Dit behoort redelik kalm te wees, want almal gaan dan by die kus wees soos gewoonlik sou die paw-paw die waaier tref!
op Februarie 17, 2010 at 8:31 vm | Antwoord Sonlig
op April 28, 2010 at 4:33 nm | Antwoord Gary
Sonlig gaan kyk bietjie op “Boodskapper van God” deur Adriaan Snyman en daar kan jy ingelig word met die nie so goeie nuus nie of Johanna Brandt wat ook profisiee gesien het.
Dion waar kan ek die DVD kry ASB???
op April 30, 2010 at 9:50 vm | Antwoord Dion
Ek sal ook so bietjie gaan kyk of ek iets kan opspoor oor Johanna Brandt, dankie vir die inligting. Umm… Gary, watse DVD praat jy van, of is ek nou net toe?
op Junie 11, 2010 at 12:00 nm | Antwoord David Rabie
Drop me a line please, lets discuss a few things like – our Conference called BEYOND in BMW Pavilion, TV Show etc
op Junie 14, 2010 at 2:43 nm | Antwoord Dion
Thanks for popping in, David. I shall contact you shortly.
op November 23, 2011 at 3:44 nm | Antwoord Emily-Ann
Ek het gedeelte van die program op Kyknet gesien en ek wil graag dit weer sien.
Het die baie insigewend gevind.
Die tye wat dit weer uitgesaai word is baie ongerieflik.
Weet jy waar ek die DVD kan kry?
op November 28, 2011 at 12:09 nm | Antwoord Dion
Hallo Emily-Ann, en welkom.
Ek wens so dat ek die program kon sien, ek dink dit sou geweldig interessant gewees het. Ek het ongelukkig geen idee waar mens die program of DVD sal kan bekom nie.
op November 23, 2011 at 5:36 nm | Antwoord bekommerd
Dion, jy vat die woorde uit my mond uit of sal ek se die gadagtes uit my kop uit. Ek het die program op kyknet gekyk 2012 oorlewing, en ek is bang, nie bang vir die dood nie maar bang vir byvoorbeeld my kinders te sien honger ly, my honde en katte dalk moet eet as daar geen meer kos oor is nie. Dit klink nou vreeslik maar dis tog waarop dit neerkom tensy jy self kan sorg, En ja ek glo in my ABBA VADER en ek glo dat ons hemel toe sal gaan en ek weet ook dis n sonde om nie bang te wees, maar ons is net mense, ek dink net dat HY vir ons die verstand gegee het om verder te dink, en HY het nie die Pick & Pay gemaak waar ons so ewe gemaklik alles koop ens, dis alles mense gemaak, en het ons regtig gedink wat die nagevolge vir ons gemaklike lewe inhou: ek is absoluut onkundig wat dit aan betref, die eerste gedagte was hoe maak ons vuil dam water skoon, hoe plant ek wortels en aartappels as ek nie saadjies oor het nie, wat maak ek as die kinders siek word. waar kry jy boeke oor oorlewing as daar niks is nie, ???
op November 28, 2011 at 12:18 nm | Antwoord Dion
Ek sou bitter graag die 2012 Oorlewing program wou gesien het. Jong, bangheid en luister na voorgevoelens en natuurlik dinge rondom jou dophou is al klaar ‘n begin. Die bekommernis oor wat my gesin gaan eet en hulle veiligheid is my eerste prioriteit. Dis juis waarom ek begin het om dinge na te vors, soos gis, asyn en kos wat lank sal hou, en natuurlik hoe om met die minste bestandele myself en gesin aan die lewe te hou. Ek vertrou ook nie die saad wat deesdae beskikbaar is nie – ek het baie van my groentes laat aangaan totdat hulle saad geskiet het en dit begin opgader. Hierdie geneties gemanipuleerde saad kan mos nie homself voortplant nie, die saad daarvan is steriel (monopolie op saad en totale afhanklikheid op saadverkopers). Daar is baie inligting op die net beskikbaar, jy moet maar net rondsoek, en ek gaan nog baie meer inligting hier beskikbaar stel oor selfonderhoud. As die bekommernis en voorberei verniet is, sal ek saam met almal hande klap en lag, maar ten miste weet ons almal dan wat om te doen as iets sou gebeur. Hoe sê daardie spreukwoorde? Eerder bang Jan as dooie Jan. En sy gesin.
op Januarie 1, 2012 at 10:36 nm | Antwoord lindie-loe
Ek weet nie of dit verkeerd is nie, maar my ma-hulle het die program Oorlewing 2012 opgeneem toe dit op KYKNET gewys het en kopiee daarvan gemaak en vir elkeen van ons drie kinders gegee. Ek is self amper 11 jaar getroud met twee kindertjies (‘n dogtertjie van 8 en ‘n seuntjie van 5). Ek het vandag die program gekyk en sjoe ek is ontsteld daaroor hoor, want OF jy gaan dood gebrand word deur die son, OF jy gaan doodgaan van die honger OF jy gaan doodgemaak word deur rowers wat ook maar net opsoek is na kos om te oorleef. Dis scary stuff hoor!!
Ek glo aan God my Vader, en dis al wat my krag gee om aan te gaan. Ons is in die Gereformeerde Kerk en die eerste vraag in die Heidelbergse Kategismus is “Wat is jou enigste troos? en die antwoord hierop is dat “Ek met liggaam en siel aan Jesus Christus behoort. So my siening is dat maak nie saak wat gebeur nie – God is in beheer en dat wat ook al gebeur – dit is Sy Wil.
Al wat my hartseer maak is dat ek en my man al deur rowwe tye gegaan het. Ek het al eenkeer my werk verloor en my man al twee keer. Ons het weer werk gekry en ons is SO baie gelukkig waar ons nou werk en ons altwee doen wat ons nog altyd graag wou doen en van gedroom het. Dis nou net swaar om te weet dat UITEINDELIK begin dinge vir ons nou in plek val en die toekoms lyk goed, maar nadat ek die program gekyk het, is ek ongelukkig dat alles dalk weer kan verander en dat ons WEEREENS van onder moet begin. Maar nou ja, dis seker maar ons paadjie wat vir ons uitgele is.
Ek gaan definitief hierdie webwerf dophou en gereeld kyk wat se raad het jy en loer na al die nuwe inligting wat jy gaan opsit.
op Januarie 11, 2012 at 4:35 nm | Antwoord Dion
Haai Lindie-loe, en welkom!
Ai, ek wens ek kan ‘n kopie van die program in die hande kry. Kan ek nie dalk vir jou posgeld en sulks inbetaal en dan stuur jy vir my ‘n kopie daarvan nie?
Jong, dis so maklik om ontsteld te raak of in depressie te verval want ons het almal baie om te verloor sou iets gebeur. Kom ons kyk eerder objektief en oop-oog na die hele ding: baie kenners meen dat iets kan gebeur maar niemand kan met enige sekerheid sê wat gaan gebeur nie. Ander meen weer dat niks gaan gebeur nie. Ander, soos ek, voel weer net dat iets gaan gebeur, maar ek sal aan niemand probeer voorskryf wat om te doen bloot op ‘n “gevoel” nie. As jy net soos ek ‘n “gevoel” het dat iets gaan gebeur, hou my blaaie dop soos jy sê. Ek gaan deur die loop van die jaar nog baie meer inligting plaas en ek gaan maar regmaak vir iets. As niks gebeur nie, sal ek saam met almal lag agterna oor my eie absurdheid, maar ek wil nie dink aan die alternatief nie – glad niks regmaak nie, en dan gebeur daar ‘n hengse ramp en ek kan nie agter my familie kyk nie! En as iets gaan gebeur, hoef ons nie bekommerd te wees oor werke en opgegaderde besittings nie – daar sal meer belangrike dinge wees om bekommerd oor te wees! As niks gebeur nie, sal al daardie dinge nog steeds daar wees.
Groete, sterkte en wees positief!
op Julie 4, 2012 at 3:28 vm | Antwoord Hannes Trollip
Hallo Dion, dis die eerste webblad waar mense regtig logies dit benader en dis abslouut waar dat ons tussen goed en kwaad sal moet kies en oorleef. Maar wees eerder voorbereid en lag daarna as dit nie gebeur nie want ons lewe en die wereld was nog ALTYD in God se bestemming en hande, die wat werlik glo sal oorleef en as ons sterf sal ons die hemelse hiernamaals beleef. Soos jy se, wees net ten minste darem voorbereid dis nie nodig om oorboord te gaan nie. Daar is duisende opinies maar hierdie keer moet mens maar jou eie instinkte gebruik en dink aan jou familie en die mense wat jy liefhet. Sal graag ook my bydrae wil lewer op jou webblad as ek iets interesant en relefant vind om aan te stuur.
op Julie 4, 2012 at 8:29 vm | Antwoord Dion
Ek is bly jy sien die webblad soos dit bedoel was – nie ‘n halsoorkop stormloop om te oorleef nie, maar ‘n rustige logiese uiteensetting van feite en hoe om vir dinge te beplan. God behoort altyd die kern van so-iets te wees – ek dink dat as die land of die wêreld enige ramp of oproering gaan beleef, gaan ons weer moet terugval op die Tien Gebooie en die wet van die land: moenie moord pleeg nie, moenie steel nie en deel opreg met ander (of so-iets). Ek sien eintlik uit daarna, want al hierdie derduisende wette en aktes en selfs net die taal van die wet het als so vertroebel dat oortreders die wet tot hulle voordeel kan gebruik, eerder dat die wet hulle straf vir hulle dade. Jy is welkom om enige bydraes aan te stuur en ek sal hulle beslis hier opsit.
op Oktober 23, 2012 at 9:25 nm | Antwoord Annette
As jy die program oor Oorlewing 2012 wil hê kan jy Jan Horn kontak, hierdie program was so geweldig populêr dat hy 3 keer uit gesaai was, maar dis was ietwat moeilike tye. Ek het met nuwe oë na alles begin kyk en beplan, dit is nodig om te weet wat kan gebeur, en ja ek is nie net `n Christen nie ek is `n wedergebore Christen, ek weet ook dat my God gesê dat Hy die Profete vir ons daar gesit het om vir ons die tekens van die tye te gee en dat ons moet luister. Toe die ryk man vir God vra het om tog net sy mense te gaan waarsku dat die hel `n werklikheid is het God vir hom gesê nee hy kan nooit weer terug gaan om hulle te waarsku nie, maar dat HY vir hulle die Profete gegee het om hulle te waarku maar hulle wil nie luister nie. Bv Koning Dawid, dieselfde geval toe die Profeet na hom toe kom en sê Vlug van jou seun want hy wil jou dood maak het hy onmiddelik geluister en gevlug en God het hom gelui deur die profete. God het ons almal `n verstand gegee